Goreyê qalekerdişê çeteyê DAÎŞ’î Îslam  Mûmammed Balûşa bi nameyê qodî Talha El Cazzevîyî yo ke destê QSD’yî de yo Tirkîya ke heta 2015 eşkera paştî dayêne DAÎŞ’î bado zî nê paştdayîşê ci dewam kerdo.
Balûşa yo ke 2014 de tewrê DAÎŞ’î bîyo, bi vîzê şino Tirkîya û ûca hetê DAÎŞ’ijan ra yeno pêşwazîkerdene. Balûşa vano ke gama ke o pîya bi embazêkê xo resayî Riha ûca di polîsan pasaportê înan kontrol kerdî û vato ‘Nika şirê tewrê DAÎŞ’î bibê‘. Balûşayî ard ziwan ke bi edamanê bînan merkezê Riha de ameyî têhet û cara ravêrtî Sûrîye. Balûşa yo ke verî şino Kobanê dima ra ravêreno Reqa û yewîya Mûsab Zekavî de perwerde vîneno. Dima ra verê xo dano Ezazî û ûca birîndar beno û yeno berdene bi Bab û bado zî semedê tedawîkerdişî yeno berdenê bi Tirkîya. Balûşa Cerablûsî ser ra 2016 de şino Dîlok wextêk ûca maneno  bado zî şino Stenbol. Aksaray de nêweşxaneyêko taybet de yeno tedawîkerdene. Balûşa nameyê nêweşxaneyî nêzano la vano cayêko zaf merkezî bi û nêzdîya ci de Asayîşê Fatîhî estbi.
'Tirkîya Maya Grûbanê Cîhatkaran a'
Goreyê Balûşayî nêweşxane de her çî rêxistinkerde bi. Tena DAÎŞ’ijî çînêbî, sivîlan zî tedawî dîyêne. DAÎŞ’ijî bi erdîş û kincanê xo û bi her halê xo bewlîbî. Merdim vano qey, doktor û hemşîreyan zanayêne. Mumkun nîyo ke dewlete naye mezano. Balûşa tedawî ra dima nêzdîye nêweşxaneyî de keyeyêkê DAÎŞ’î de maneno. Keye ra peye şino nêweşxane û yeno. Çeteyo bi nameyê Ebû Îbrahîm Turkî yo ke înan  rê eleqedar beno her tim bi qultifîngî gêreno û ge-ge maneyê ey de eseno. Balûşa rayêk hetê polîsan ra yeno girewtene û çend saete ra dima reyna yeno veradayene û belgeyêk yeno ci dayenêne ke û asan tê bigêro. Balûşa Adara 2017 de Dîlok ser ra agêreno Ezaz û ûca ra zî şino Îdlib û tewr peynî Hama de reseno çeteyan. Balûşa yo ke vano bi hezaran çeteyê DAÎŞ’î Tirkîya de ameyî tedawîkerdene ûTirkîya sey maya grûbanê cîhatkaran name keno Teşrîna Verêne ya 2017 de teslîmê QSD’yî beno.
